Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 2457

c) Lehetséges, hogy mind az önismeretet, mind a társadalomismeretet elhelyezik a heti egy órában esetleg tömbösítve, vagy epochális formában.) Javasolt óraszám Évfolyam 5. 6. 7. 8. Óraszám (hetente) 1$ 1$ 1$ 1$ A KÉK és a NAT 2003 viszonyának jellemzői A KÉK Embertan tantárgyi kerettanterv megfelel a NAT Ember és társadalom műveltségi terület Emberismeret műveltségi részterületére előírt követelményeknek. A KÉK Embertan kerettantervében a NAT Emberismerete – mind a célokat, mint a tartalmakat, mind a követelményeket, mind a fejlesztési irányokat tekintve – teljes mértékben benne foglaltatik. Az Embertan egyszerre lehet az általános műveltség, a világnézeti, az erkölcsi és az önismereti nevelés, valamint a kapcsolatkultúrára és közéleti szerepre felkészítés fontos építőeleme, s hathatósan járulhat hozzá a tanulók értékek iránti pozitív viszonyulásához, a reális énkép, emberkép, magyarságkép, Európa-kép és világkép kialakításához, a kommunikáció, az alkotás, a vállalkozás, a tolerancia, az empátia és a humánus életvezetés képességének erősítéséhez. Ha nem is sugall ez a változat egyfajta értékrendet, ugyanakkor segítheti fontos értékek mérlegelve elfogadását, bensővé tételét, vagy legalább is pozitív beállítódás kialakulását. Olyan értékek ezek, amelyekkel kapcsolatban eléggé erős konszenzus alakult ki különböző világnézetű társadalomtudományi szakemberek és pedagógusok körében. Az Embertan kerettanterv jellemzői Az Embertan kerettanterv – illeszkedve a KÉK tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén megfelelt (elégséges) teljesítményminősítést (osztályzatot) szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit – következetes tanulás és tanulás segítés révén – bármely tanuló teljesíteni tudja. A kerettanterv tanulási programja módot kínál a differenciált tanulásszervezésre a pedagógusok számára. 2006/20/II. szám A kerettanterv alkalmazásához szükséges feltételek Tárgyi feltételek Â Video Â CD lejátszásra is alkalmas magnó Â Video-kamera Â A témakört képviselő, könyv-, folyóirat-, CD- és DVD-állomány Â Számítókép, internet A szükséges tankönyvek, segédkönyvek és egyéb taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. A szükséges tankönyvek, segédkönyvek és egyéb taneszközök jegyzéke Â Tanári segédkönyvek: Az etikatanítás gyakorlata (Szerk.: Homor Tivadar) Bp. 2003. Kronika Nova Embertan óravázlatok. Miskolc, 1993. Borsod–Abaúj Zemplén Megyei Pedagógiai és Közművelődési Intézet. Kamarás István: Emberkép – embertan (tanulmányok, esszék) Bp. 1993. Szent Gellért Kiadó. Kamarás István: Bevezetés az embertanban. Bp. 1996. PSZM 428. l. Kamarás István–Makk Katalin–Varga Csaba: Kagylózene (beszélgetések az emberről). Bp. 1993. Szent Gellért Kiadó Kuslits Katalin: Tanítható-e az ember? /Tanári segédkönyv és szöveggyűjtemény/. Bp. 1993. Dinasztia Kiadó Â Tankönyvek Kamarás István–Vörös Klára: Embertan I. 10-13 éveseknek. Bp., ÉKP Központ K., 1996. Kamarás István–Vörös Klára: Embertan II. 13-16 éveseknek. Bp. ÉKP Központ, 1996. Kamarás István–Vörös Klára: Embertan III. 15-18 éveseknek. Veszprém, OKTKER, 2002. Kéri Katalin–Ambrus Attila József: A sokoldalú ember. Szöveggyűjtemény Bp. 1996. Calibra. Kéri Katalin–Ambrus Attila József: Szárnyaljon a képzeleted! Feladatgyűjtemény. Bp. 1996. Calibra. Kamarás István: Erkölcstan a 11. évfolyam számára. Bp. 2001. Krónika Nova. Erkölcstan szöveggyűjtemény (Szerk.: Tiszóczi Tamás és Trencsényi Borbála Bp. 2001. Krónika Nova. Lányi András–Jakab György: Erkölcstani Esetttanulmányok. Bp.1999. Alternatív Közgazdasági Gimnázium Â Egyéb oktatási segédletek Falus Katalin − Jakab György: Erkölcs és jog. Munkafüzet és tanári kézikönyv A 7. évfolyam számára. Bp.

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes